Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: A helyi adókról szóló 1990. évi C. törvény (a továbbiakban: Htv.) preambuluma a helyi önkormányzatok alapvetõ
Paragraph Index: 284

1. Egyetértek a határozatnak azzal a megállapításával, hogy az önkormányzati képviselõvel szemben megfogalmazható összeférhetetlenségi követelmények szabályozása elsõdlegesen a törvényhozásra tartozik, lévén, hogy a képviselõk jogállását (benne jogait és kötelezettségeit is) törvény állapítja meg. Hozzáteszem azonban rögtön ehhez, hogy az önkormányzati képviselõk egyes kötelezettségeit megállapító regulációból nincs kitiltva a helyi képviselõtestület sem, tekintettel arra, hogy „törvény keretei között önállóan alakítja ki a szervezetét és mûködési rendjét” [Alkotmány 44/A. § (1) bekezdés e) pont]. Ez az alkotmányi rendelkezés az alapja a helyi Szervezeti és Mûködési Szabályzatokban (a továbbiakban: SZMSZ) részletezett jogoknak és kötelezettségeknek. Minthogy a jogokat illetõen bõkezû a helyi szabályozás, ezúttal a jóval felületesebben rendezett kötelezettségek közül említek fel néhányat. Eszerint a képviselõ: a) az alakuló ülésen, illetve a megválasztását követõ ülésen esküt tesz; b) köteles olyan magatartást tanúsítani, amely méltóvá teszi a közéleti tevékenységre, a választók bizalmára; d) részt vesz a testületi ülések elõkészítésében, valamint a különbözõ vizsgálatokban; e) köteles megõrizni a tudomására jutott állami, szolgálati, üzleti (és magán) titkot, s e kötelezettsége megbízatásának lejárta után is fennáll; f) kapcsolatot tart választókerületének polgáraival, illetve a különbözõ önszervezõdõ lakossági közösségekkel; g) köteles bejelenteni adott ügyben a személyes érintettségét; h) köteles megbízólevelének átvételétõl számított 30 napon belül vagyonnyilatkozatot tenni. Mindezekhez hozzáteszem: esküjében arra tesz fogadalmat, hogy „az Alkotmányt és az alkotmányos jogszabályokat” megtartja, településének javát szolgálja. Az utóbbi körben a helyi képviselõ-testület „a törvény keretei között megállapítja a helyi adók fajtáit és mértékét” [Alkotmány 44/A. § (1) bekezdés d) pont]. Erre épül a helyi adókról

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes